དེ་བཞིན་སྤྱི་ལོ༢༠༡༥ལོའི་ཟླ༦ཚེས༢༤ཉིན།ཨ་རིའི་གྲོས་ཚོགས་འོག་མའི་དངུལ་གཏོང་ཚོགས་ཆུང་གིས་ཨ་རིའི་རྒྱལ་ས་ན་ཡོད་པའི་རྒྱ་ནག་གཞུང་ཚབ་ཁང་གི་མདུན་གྱི་སྲང་ལམ་གྱི་མིང་དེ་ལིའུ་ཞོ་པའོ་ཐང་ཆེན་དུ་བསྒྱུར་རྒྱུར་གྲོས་ཆོད་བཞག་རྗེས།རྒྱ་ནག་ཕྱི་འབྲེལ་ལྷན་ཁང་གི་མགྲིན་ཚབ་མ་ཧྭ་ཁྲོན་ཡིན་གྱིས་གསལ་འགོད་གསལ་བསྒྲགས་བསྐོངས་ནས།ཨ་རིའི་གྲོས་ཚོགས་འཐུས་མིའི་གྲོས་གཞི་དང་འབྲེལ་ཡོད་བྱ་སྤྱོད་རིགས་ནི་དགོད་བྲོ་བ་ཞིག་རེད་ཅེས་དང་།གཞན་རྒྱ་ནག་གཞུང་འབྲེལ་སྨྱན་བྱད༼གོ་ལའི་དྲྭ་རྒྱ༽ཟེར་བས་རྒྱ་ནག་གཞུང་ཚབ་ཁང་མདུན་གྱི་སྲང་ལམ་གྱི་མིང་བརྗེ་སྤོ་ཡི་བྱ་སྤྱོད་དེ་ནི་མི་ཐ་ཤལ་གྱི་བྱ་སྤྱོད་རང་རེད།ལིའུ་ཞོ་པའོ་ནི་རྒྱ་ནག་གི་ཁྲིམས་ལུགས་ལྟར་ཁྲིམས་ཐག་བཅད་ནས་རྒྱ་ནག་གི་བཙོན་ཁང་དུ་ཉེས་ཆད་འཁུར་བཞིན་པའི་ཉེས་ཅན་པ་ཞིག་རེད།ཨ་རིའི་གྲོས་ཚོགས་འཐུས་མི་དེ་ཚོས་བཟོས་པའི་ཐལ་ཆ་ཧ་ཅང་ཆེ་བའི་ཀུ་རེ་དེ་ནི་ཅོལ་ཆུང་གི་ལས་ཤིག་ཡིན་པའི་མ་ཚད།སྐྱུག་བྲོ་པོ་ཞིག་ཀྱང་རེད།ཅེསའཕྱ་སྨོད་བྱས་ཡོད་པ་རེད།